**VIEŠOSIOS ĮSTAIGOS „EKOAGROS“ TRANSPORTO PRIEMONIŲ, PRIPAŽINTŲ NENAUDOJAMOMIS, PARDAVIMO VIEŠO ELEKTRONINIO AUKCIONO BŪDU SĄLYGOS**

**Parduodamas objektas**

1. **Viešoji įstaiga „Ekoagros“**, juridinio asmens kodas 259925770, registruotos buveinės adresas K. Donelaičio g. 33, Kaunas (toliau – Pardavėjas), viešo elektroninio Aukciono būdu (interneto svetainėje http://www.evarzytynes.lt/) **parduoda Pardavėjo veikloje pripažintas nenaudojamomis 6 transporto priemones** (toliau – Turtas).

2. Parduodamo Turto informacija:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Valst. Nr.** | **Markė, modelis** | **Metai** | **Kuro tipas** | **Variklio tūris, cm3** | **Variklio galia, kW** | **Pavarų dėžės tipas** | **Rida, km** | **Techninės apžiūros galiojimas** | **Laikymo adresas** | **Kontaktinis asmuo dėl apžiūros** |
| 1 | GFB944 | Toyota RAV 4 | 2011 | Benzinas | 1987 | 116 | Mechaninė | 200241 | Galioja | K. Donelaičio g. 33 Kaunas | Andrius Civilka, mob. 8 662 45117 |
| 2 | JTT207 | Toyota RAV 4 | 2011 | Benzinas | 1987 | 116 | Mechaninė | 264148 | Galioja | K. Donelaičio g. 33 Kaunas | Andrius Civilka, mob. 8 662 45117 |
| 3 | LEK460 | Toyota RAV 4 | 2011 | Benzinas | 1987 | 116 | Mechaninė | 205362 | Galioja | K. Donelaičio g. 33 Kaunas | Andrius Civilka, mob. 8 662 45117 |
| 4 | GBZ758 | Nissan Qashqai | 2012 | Dyzelinas | 1598 | 96 | Mechaninė | 221338 | Galioja | Užpalių g. 87 Utena | Tautvydas Burneika mob. 8 615 75640 |
| 5 | GBZ764 | Nissan Qashqai | 2012 | Dyzelinas | 1598 | 96 | Mechaninė | 162646 | Galioja | Sedos g. 6 Telšiai | Darius Šion mob. 8 698 71681 |
| 6 | ANF446 | Honda HR-V | 2005 | Benzinas | 1590 | 77 | Mechaninė | 252216 | Negalioja | Sedos g. 6 Telšiai | Darius Šion mob. 8 698 71681 |

Turtas parduodamas jo neskaidant, tai yra parduodamas kaip vienas pardavimo objektas.

3. Turtas nėra areštuotas, įkeistas ar kitaip suvaržytas, jis nėra teisminio ginčo objektas.

4. Dalyviai parduodamą Turtą gali apžiūrėti darbo dienomis, iš anksto suderinus su 27 punkte nurodytais asmenimis, šiais adresais:

K. Donelaičio g. 33 Kaunas,

Užpalių g. 87 Utena,

Sedos g. 6 Telšiai.

**Kaina ir mokėjimo sąlygos**

5. Pradinė Turto pardavimo kaina nurodyta 18300 EUR (aštuoniolika tūkstančių trys šimtai eurų) be PVM.

6. Mažiausias kainos didinimo intervalas – 50 EUR (penkiasdešimt) be PVM.

7. Aukciono dalyvio garantinis įnašas – 100 EUR (vienas šimtas) be PVM.

8. Aukciono dalyvio registravimo mokestis – EUR 100 (vienas šimtas) su PVM.

9. **Aukciono metu varžomasi, nurodant kainą be PVM.**

10. Pasibaigus Aukcionui, laimėtojui išsiunčiamas elektroninis pranešimas apie laimėtą Aukcioną, o nelaimėjusiems dalyviams išsiunčiamas pranešimas apie tai, kad jie Aukciono nelaimėjo.

11. Aukciono dalyvio garantinis įnašas ir registravimo mokestis turi būti sumokėtas iki dokumentų pateikimo registruoti į Pardavėjo banko sąskaitą Nr. LT98 4010 0425 0292 4926, esančią banke Luminor Bank AS, banko kodas 40100 Pavedimo kopija turi būti pateikta registruojantis į Aukcioną.

12. Aukciono laimėjimo atveju, laimėjusio dalyvio sumokėtas Dalyvio garantinis įnašas įskaitomas į Elektroninio Aukciono objekto pardavimo kainą.

13. Dalyvis pasiūlytos visos Turto kainos, nurodytos dalyvio pasiūlyme ir Dalyvio garantinio įnašo skirtumą turės sumokėti į Pardavėjo banko sąskaitą Nr. LT98 4010 0425 0292 4926, esančią banke Luminor Bank AS, banko kodas 40100, iki pirkimo – pardavimo sutarties sudarymo.

14. Sutarties pasirašymo metu Aukcioną laimėjęs dalyvis turės pateikti banko patvirtintą pavedimo kopiją.

15. Aukciono dalyviams, nepripažintiems laimėtojais, taip pat asmenims, sumokėjusiems Dalyvio garantinį įnašą, bet neįregistruotiems Aukciono dalyviais, Dalyvio garantiniai įnašai grąžinami per 10 (dešimt) darbo dienų nuo Aukciono pabaigos į jų nurodytas banko sąskaitas.

16. Jeigu Aukciono dalyvis, pripažintas Aukciono laimėtoju, per 23 punkte nurodytą terminą atsisako sudaryti, neatvyksta sutartu laiku sudaryti arba nesudaro Aukciono objekto pirkimo–pardavimo sutarties, laikoma, kad jis atsisako pirkti Aukciono objektą ir netenka teisės toliau dalyvauti to paties Aukciono objekto pirkime. Dalyvio garantinis įnašas Aukciono laimėtojui negrąžinamas ir laikomas tokio Aukciono laimėtojo mokėtina bauda Pardavėjui, padengianti minimalius Pardavėjo nuostolius, susijusius su Aukciono organizavimu, vykdymu ir kt., kurių Pardavėjas neprivalo įrodyti.

17. Jeigu Aukcionas atšaukiamas po to, kai Pardavėjas įregistruoja Aukcionui pateikiamus potencialių Aukciono dalyvio / -ų dokumentus, sumokėtas Dalyvio garantinis įnašas grąžinami į Elektroninio Aukciono dalyvio nurodytą sąskaitą per 10 (dešimt) darbo dienų nuo sprendimo atšaukti Elektroninį Aukcioną priėmimo dienos.

**Aukciono vykdymas**

18. Aukcionas vykdomas informacinių technologijų priemonėmis interneto svetainėje http://www.evarzytynes.lt/.

19. **Registracijos į Aukcioną pradžia 2022-07-11, 0.00 val., pabaiga 2022-07-14, 23.59 val.**

20. **Aukciono pradžia 2022-07-18, 9.00 val., pabaiga 2022-07-19, 13.59 val.**

**Pirkimo – pardavimo sutarties sudarymas ir įsigaliojimas**

21. Aukciono dalyviui, kurio pasiūlymas pripažintas laimėjusiu, per 1 (vieną) darbo dieną nuo įvykusio Aukciono išsiunčiamas kvietimas sudaryti Turto pirkimo – pardavimo sutartį.

22. Su Aukciono laimėtoju bus sudaroma pirkimo – pardavimo sutartis.

23. Su Aukciono laimėtoju pirkimo-pardavimo sutartis turi būti sudaryta per 3 (tris) darbo dienas nuo kvietimo sudaryti pirkimo-pardavimo sutartį išsiuntimo laimėtojui dienos.

24. Pardavėjas, perduodamas Turtą Pirkėjui pagal perdavimo-priėmimo aktą, įgalioja Pirkėją išregistruoti Turtą atitinkamame registre Lietuvos Respublikoje, kuriame Turtas yra įregistruotas, pakeičiant Turto registravimo duomenis. Visos Turto išregistravimo, įregistravimo ir / ar registravimo duomenų keitimo išlaidos tenka Pirkėjui.

25. Pirkėjas įsipareigoja pagal Pardavėjo išduotą įgaliojimą išregistruoti Turtą atitinkamame registre Lietuvos Respublikoje, kuriame Turtas yra įregistruotas, ir įregistruoti Turtą viešajame (valstybiniame) registre ne vėliau nei per 14 (keturiolika) dienų nuo nuosavybės teisės į Turtą įgijimo dienos. Jei Pirkėjas laiku neįvykdo šios pareigos, Pardavėjas įgyja teisę reikalauti iš Pirkėjo sumokėti 20 EUR (dvidešimt eurų) dydžio delspinigius už kiekvieną pradelstą dieną.

**Baigiamosios nuostatos**

26. Asmuo registruodamasis dalyvauti Aukcione privalo patvirtinti, kad susipažino su Elektroninio Aukciono organizatoriaus Elektroninio Aukciono taisyklėmis ir jose nustatyta Aukciono tvarka.

27. Dėl Turto apžiūros iš anksto susiderinti:

Kaune su Andriumi Civilka, mob. tel. 8 662 45117, el. p. [andrius.civilka@ekoagros.lt](mailto:andrius.civilka@ekoagros.lt),

Utenoje su Tautvydu Burneika, mob. tel. 8 615 75640, el. p. [tautvydas.burneika@ekoagros.lt](mailto:tautvydas.burneika@ekoagros.lt),

Telšiuose su Dariumi Šion mob. tel. 8 698 71681 [darius.sion@ekoagros.lt](mailto:darius.sion@ekoagros.lt)

28. Daugiau informacijos, susijusios su papildomų techninių duomenų pateikimu, koordinačių patikslinimu ir kt. suteiks 27 punkte nurodyti kontaktiniai asmenys.

29. Daugiau informacijos, susijusios su Aukciono procedūromis, suteiks Miglė Rožytė-Baltrušaitienė, mob. 8 614 21477, el. p. migle.rozyte@ekoagros.lt

30. Informacija apie pirkimą taip pat skelbiama Pardavėjo internetiniame puslapyje www.ekoagros.lt

31. Bet kokie Pardavėjo ir dalyvių tarpusavio santykiai, nenumatyti šiose sąlygose, reguliuojami Lietuvos Respublikos teisės aktais. Bet kokie ginčai tarp Pardavėjo ir dalyvių, taip pat Aukcioną laimėjusio dalyvio, sprendžiami Lietuvos Respublikos įstatymų ir kitų teisės aktų nustatyta tvarka.

Ilgalaikio materialiojo turto aukciono

organizavimo ir vykdymo komisijos pirmininkas Andrius Civilka